
ŠAKIŲ RAJONO SAVIVALDYBĖS TARYBA

SPRENDIMAS
[bookmark: _Hlk89935472]DĖL ŠAKIŲ RAJONO SAVIVALDYBĖS APDOVANOJIMŲ TVARKOS APRAŠO PATVIRTINIMO

2026 m. kovo 20 d. Nr. TSP-68
Šakiai

[bookmark: _Hlk60666800]Vadovaudamasi Lietuvos Respublikos vietos savivaldos įstatymo 6 straipsnio 46 punktu, 16 straipsnio 1 dalimi, Lietuvos Respublikos gyventojų pajamų mokesčio įstatymo 17 straipsnio 1 dalies 36 punktu, Šakių rajono savivaldybės taryba nusprendžia:
1. Patvirtinti Šakių rajono savivaldybės apdovanojimų tvarkos aprašą (pridedama).
2. Pripažinti netekusiu galios Šakių rajono savivaldybės tarybos 2022 m. gruodžio 23 d. sprendimą Nr. T-382 ,,Dėl Šakių rajono savivaldybės mokytojų skatinimo ir apdovanojimų nuostatų patvirtinimo“ su visais pakeitimais ir papildymais.
[bookmark: _Hlk183778841]           


Savivaldybės vicemeras,
pavaduojantis savivaldybės merą		Egidijus Peleckis 










Parengė: 	Teisės, personalo ir civilinės metrikacijos skyriaus vedėja J. Šneideraitienė, Švietimo, kultūros ir sporto skyriaus vedėjas D. Aštrauskas, Socialinės paramos skyriaus vedėja D. Pilypaitytė, sveikatos reikalų koordinatorė (vyriausioji specialistė) E. Zubrickienė.
Pranešėja: savivaldybės vicemerė G. Didžbalienė



ŠAKIŲ RAJONO SAVIVALDYBĖS ADMINISTRACIJOS

AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL ŠAKIŲ RAJONO SAVIVALDYBĖS APDOVANOJIMŲ TVARKOS APRAŠO PATVIRTINIMO“ PROJEKTO

2026 m. kovo 4 d.
Šakiai

1. Parengto projekto tikslai, uždaviniai ir laukiami rezultatai: patvirtinti Šakių rajono savivaldybės apdovanojimų tvarkos aprašą.
	2. Biudžeto lėšų poreikis, konkretūs finansavimo šaltiniai: 
	Lėšų suma
	Suderinta su

	7600 Eur
	Biudžeto, turto ir strateginio planavimo skyriaus vedėja E. Grigaitiene.


	3. Projekto antikorupcinis vertinimas (jei taip, pridedama antikorupcinio vertinimo pažyma): projekto antikorupcinio vertinimo pažyma pridedama.
	4. Kiti, projekto rengėjų nuomone, reikalingi paaiškinimai: rajono savivaldybės administracija ieško būdų, kaip įvertinti specialistų – medikų, mokytojų, socialinių darbuotojų, vietos savivaldoje dirbančių darbuotojų profesinę, kūrybinę iniciatyvą bei lyderystę, siekiant aktyvios pozicijos, demokratinės kultūros, ugdant bendražmogiškąsias ir pilietines vertybes.  
Numatoma, kad Savivaldybės apdovanojimai suteikiami savivaldybės tarybos sprendimu. Savivaldybės skiriami apdovanojimai: Metų mokytojas; Metų medicinos darbuotojas; Metų socialinės srities darbuotojas; Metų savivaldos darbuotojas. Kiekvienoje kategorijoje išskiriama vienas nugalėtojas ir trys nominacijos. Metų mokytojo, Metų medicinos darbuotojo, Metų socialinės srities darbuotojo, Metų savivaldos darbuotojo premijos dydis – 1000 eurų, nominacijoms skiriama po 300 eurų.

